ఈ ఏడాది రూ.200 కోట్ల ప్రీమియం టార్గెట్హైదరాబాద్ (ఆంధ్రజ్యోతి బిజినెస్): సాధారణ బీమా వ్యాపారంలో తన వాటా పెంచుకునేందుకు కోటక్ జనరల్ ఇన్సూరెన్స్ ప్రయత్నాలు ముమ్మరం చేస్తోంది. ఇందుకోసం త్వరలో మరిన్ని కొత్త పాలసీలు తీసుకురానున్నట్టు కంపెనీ ఎండి, సిఇఒ మహేశ్ బాల సుబ్రమణియన్ చెప్పారు. త్వరలో సైబర్ నేరాల నుంచి రక్షణ కల్పించే పాలసీతోపాటు హోమ్ అండ్ ఫైర్ పాలసీలు తీసుకు రానున్నట్టు తెలిపారు. కొత్త పాలసీలతోపాటు ఇప్పటికే ఉన్న పాలసీలను మరింత ఉధృతంగా మార్కెట్ చేయనున్నట్టు ఆయన చెప్పారు. దీంతో గత ఆర్థిక సంవత్సరం రూ.82 కోట్లున్న ప్రీమియం ఆదాయం ఈ ఆర్థిక సంవత్సరం రూ.200 కోట్లకు చేరుతుందని, విక్రయించే పాలసీల సంఖ్యా లక్ష నుంచి మూడు లక్షలకు చేరతాయని భావిస్తున్నామని బాలసుబ్రమణియన్ చెప్పారు. గత ఆర్థిక సంవత్సరం కంపెనీ ప్రీమియం ఆదాయంలో 85 శాతం మోటార్ ఇన్సూరెన్స్ పాలసీల ద్వారా సమకూరింది. ఈ సంవత్సరం ఆరోగ్య, గృహ బీమా పాలసీలపై ఎక్కువగా దృష్టి పెడుతోంది. మన దేశంలో సాధారణ బీమా కవరేజ్ చాలా తక్కువగా ఉంది. అయినా ఈ రంగానికి చెందిన 29 బీమా కంపెనీలు గత ఏడాది రూ.1.27 లక్షల కోట్ల ప్రీమియం ఆదాయం సమీకరించాయి. ప్రస్తుతం మన జనాభాల్లో 0.72 శాతం మందికి మాత్రమే సాధారణ బీమా పాలసీ కవరేజ్ ఉండడమే ఇందుకు ప్రధాన కారణమని  బాలసుబ్రమణియన్ చెప్పారు. ఈ విషయాన్ని దృష్టిలో ఉంచుకుంటే ఎన్ని కంపెనీలు వచ్చినా వ్యాపారానికి కొదువలేదని చెప్పారు. మరో రెండేళ్లలో జనరల్ ఇన్సూరెన్స్ పాలసీల ద్వారా సమీకరించే ప్రీమియం ఆదాయం రూ.2 లక్షల కోట్లు మించుతుందని ఆశిస్తున్నట్టు తెలిపారు. గత ఏడాది పంటల బీమా పథకం కూడా పరిశ్రమకు బాగా కలిసొచ్చిందని చెప్పారు. ఐసిఐసిఐ లాంబార్డ్తోపాటు ప్రభుత్వ రంగంలోని జిఐసి, ఎన్ఐసి కంపెనీల ఐపిఒల ప్రయత్నాలను బాలసుబ్రమణియన్ స్వాగతించారు. దీంతో పరిశ్రమలో పారదర్శకత పెరుగుతుందన్నారు.
ee edaadi roo.200 kotla preemium targethaidarabad (aandhrajyoti bijines): saadhaarana beema vyaapaaramlo tana wata penchukunenduku kotak janaral insurens prayatnaalu mummaram chestondi. indukosam twaralo marinni kotta paalaseelu teesukuraanunnattu company endi, cie mahesh baala subramanian cheppaaru. twaralo saibar neraala nunchi rakshana kalpinche paalaseethopaatu hom and fire paalaseelu teesuku ranunnattu telipaaru. kotta paalaseelatopaatu ippatike unna paalaseelanu marinta udhrutamgaa market cheyanunnattu aayana cheppaaru. deentho gatha aardhika samvatsaram roo.82 kotlunna preemium aadaayam ee aardhika samvatsaram roo.200 kotlaku cherutundani, vikrayinche paalaseela sankhya laksha nunchi moodu lakshalaku cheratayani bhaavistunnaamani balasubramanian cheppaaru. gatha aardhika samvatsaram company preemium aadaayamlo 85 saatam motar insurens paalaseela dwara samakuurindi. ee samvatsaram aarogya, gruha beema paalaseelapai ekkuvagaa drushti pedutondi. mana desamlo saadhaarana beema kavarej chala takkuvagaa undi. aina ee rangaaniki chendina 29 beema companylu gatha edaadi roo.1.27 lakshala kotla preemium aadaayam sameekarinchaayi. prastutam mana janaabhaallo 0.72 saatam mandiki matrame saadhaarana beema polasy kavarej undadame induku pradhaana kaaranamani  balasubramanian cheppaaru. ee vishayaanni drushtilo unchukunte enni companylu vachina vyaapaaraaniki koduvaledani cheppaaru. maro rendellalo janaral insurens paalaseela dwara sameekarinche preemium aadaayam roo.2 lakshala kotlu minchutundani aasistunnattu telipaaru. gatha edaadi pantala beema pathakam kuudaa parisramaku baga kalisochindani cheppaaru. icici lambardtopatu prabhutva rangamlooni gic, enic companyla ipola prayatnaalanu balasubramanian swaagatinchaaru. deentho parisramalo paaradarsakata perugutundannaaru.